
PATVIRTINTA
Birštono savivaldybės tarybos
2024 m. vasario 8 d.
sprendimu Nr. TSE- 001
7 programa

TURIZMO SKATINIMO, REKREACIJOS IR VERSLO VYSTYMO VEIKLOS PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2024

	Asignavimų valdytojas 
	Birštono savivaldybės administracija
Birštono turizmo informacijos centras 

	Programos kodas
	07

	Programa parengta siekiant  įgyvendinti nacionalinius strateginės plėtros dokumentus, savivaldybėms priskirtas Lietuvos Respublikos vietos savivaldos įstatymo nustatytas savivaldybių savarankiškąsias  funkcijas – sąlygų verslo ir turizmo plėtrai sudarymas ir šios veiklos skatinimas, Lietuvos Respublikos turizmo įstatymo nuostatas, Birštono savivaldybės strateginiame plėtros plane iki 2030 metų numatytus prioritetus ir kryptingai suformuoti veiksmus jiems įgyvendinti. Programoje nustatyti  tikslai ir uždaviniai apima turizmo produktų ir paslaugų kūrimą ir paslaugų plėtrą, palankios turizmo verslui aplinkos kūrimą ir skatinimą, efektyvių rinkodaros priemonių įgyvendinimą. Sėkmingai vystant  prioritetinę Birštono savivaldybės plėtros sritį - turizmą, racionaliai panaudojant jo išteklius, kurortas galėtų pasiūlyti kokybiškų, konkurencingų turizmo produktų vidaus ir užsienio rinkoms, padėtų didinti vietos gyventojų pajamas, kurti naujas, inovatyvias verslo nišas, pritrauktų privačių investicijų, mažintų sezoniškumą, didintų Birštono kurorto vardo žinomumą tiek vietinėje, tiek užsienio turizmo rinkose. 

	
	Programos tikslo pavadinimas

	Kodas 0701
	Sudaryti sąlygas verslo plėtrai ir jas skatinti.

	Tikslo įgyvendinimo aprašymas:
Šiuo tikslu siekiama sudaryti sąlygas smulkaus ir vidutinio verslo plėtrai Birštono savivaldybėje, verslininkams skiriant paramą iš Smulkaus ir vidutinio verslo (toliau - SVV) rėmimo fondo bei prisidedant prie Birštono kurorto įvaizdžio gerinimo vykdant turizmo politikos formavimo kampaniją. 
Smulkaus ir vidutinio verslo plėtra yra vienas iš prioritetinių ES ir Lietuvos ekonomikos tikslų. Verslumas bei SVV subjektai yra ekonominės ir socialinės plėtros varikliai, o jų plėtra – būtina užimtumo ir konkurencingumo augimo prielaida.
Birštono savivaldybėje verslininkams aktuali informacija yra talpinama savivaldybės tinklapyje: https://birstonas.lt/verslininkams/prasymai-tvarkos-licenzijos/. Papildomas paslaugas pradedantiesiems verslininkams ar norintiems toliau vystyti smulkų ir vidutinį verslą teikia Birštono savivaldybėje 2021 m. įkurtas bendradarbystės centras „Spiečius“. Centre sukurtos aktyvaus verslo erdvės, pritaikytos smulkiesiems ir vidutiniams verslininkams auginti ir plėsti savo verslus, stiprinti verslumo kompetencijas, bendradarbiauti tarpusavyje ir taip rasti naujus verslo partnerius. Sukurtas  informacinis tinklapis https://spiecius.verslilietuva.lt/office/birstone/ apie centro teikiamas paslaugas. 

Siekiant šio tikslo yra įgyvendinamas šis uždavinys:

070102 Uždavinys. Teikti paramą smulkiam ir vidutiniam verslui.
Šiam uždaviniui įgyvendinti taikomos šios priemonės: 
07010201 - Birštono SVV fondo nuostatų įgyvendinimas.
Priemonės įgyvendinimo metu 2024 m. bus skiriama parama smulkaus ir vidutinio verslo subjektams, veiklą vykdantiems Birštono savivaldybėje, atsižvelgiant į savivaldybės prioritetines plėtros kryptis. 

	Priemonės rodikliai
	Mato vnt.
	2024-ujų
	2025-ujų
	2026-ujų

	Paramą gavusių subjektų skaičius 
	Subj.
	4
	6
	8



Už priemonės įgyvendinimą atsakingas Birštono savivaldybės administracijos Strateginio planavimo ir investicijų skyrius.

07010203 - Turizmo politikos formavimas. 
Vykdant šią priemonę yra įsigyjamos savivaldybę reprezentuojančios prekės ar paslaugos. 

	Priemonės rodikliai
	Mato vnt.
	2024-ujų
	2025-ujų
	2026-ujų

	Finansuota reprezentacinių priemonių 
	Vnt.
	3
	3
	3



Už priemonės įgyvendinimą atsakingas Birštono tarybos sekretoriatas, Birštono savivaldybės administracijos Bendrasis skyrius.

07010204 - Bendradarbystės centro „Spiečius“ paslaugų paketo verslo paramai teikimas. 
Vykdant šią priemonę yra teikiamos konsultacinės ir mokomosios paslaugos bendradarbystės centre „Spiečius“ jauniems verslams, siekiant suteikti žinių ir įgūdžių verslo pradžiai bei sustiprinti konkurencines pozicijas rinkoje. 

	Priemonės rodikliai
	Mato vnt.
	2024-ujų
	2025-ujų
	2026-ujų

	BC narių skaičius
	asm.
	10
	10
	-



Už priemonės įgyvendinimą atsakingas Birštono savivaldybės administracijos strateginio planavimo ir investicijų skyrius. 

	
	Programos tikslo pavadinimas

	Kodas 0702
	Plėtoti turizmo informacijos sistemos galimybes.

	Tikslo įgyvendinimo aprašymas:
Koordinuoti biudžetinės įstaigos Birštono turizmo informacijos centro veiklą, valdyti skiriamus asignavimus, vykdyti Lietuvos Respublikos teisės aktuose numatytą asignavimų apskaitą, teikti kurorto lankytojams turizmo informacijos: gydymo, apgyvendinimo, turizmo, poilsio, laisvalaikio praleidimo klausimais ir kitas komercines turizmo paslaugas pagal Birštono savivaldybės tarybos patvirtintus įkainius. 
Pagrindinė TIC veikla - kaupti, sisteminti ir platinti informacinę medžiagą apie Birštono savivaldybės turistinius išteklius. 

Siekiant šio tikslo yra įgyvendinamas uždavinys:
070201 Uždavinys. Vykdyti turizmo informacijos centro veiklą. 

Šiam uždaviniui įgyvendinti bus taikomos šios priemonės:

07020102 - TIC veiklos planavimas, apskaitos tvarkymas, struktūros asignavimų valdymas. 
Įgyvendinant priemonę yra užtikrinamas Birštono turizmo centro funkcionavimas, atliekama statistinių duomenų rinkimo ir analizės, veiklos planavimo funkcijos.

	Priemonės rodikliai
	Mato vnt.
	2024-ujų
	2025-ujų
	2026-ujų

	Turistų skaičius Birštone
	asm.
	190 000
	192 000
	193 000

	Nakvynių skaičius
	sk.
	420 000
	448 000
	449 000

	Apsilankymai TIC
	asm.
	9000
	9100
	9200



Už priemonės įgyvendinimą atsakingas Birštono turizmo informacijos centras.

	
	Programos tikslo pavadinimas

	Kodas 0703
	Užtikrinti efektyvią Birštono kurorto turizmo rinkodarą.

	Tikslo įgyvendinimo aprašymas:
Įgyvendinant numatytą programos tikslą, siekiama stiprinti turizmo informacinę sistemą, formuojant patrauklų kurorto įvaizdį, vykdant kompleksines rinkodaros priemones. Kurorto įvaizdžio formavimo priemones ir nemokamos informacijos sklaidos priemones kasmet rengia ir įgyvendina Birštono turizmo informacijos centras. Planuojama dalyvauti parodose ir misijose, rengti susitikimus su žurnalistais, verslininkais, kurti ir leisti leidinius bei kitus turizmo produktus, skiriant didesnį dėmesį e-rinkodaros priemonių įgyvendinimui. 

Siekiant šio tikslo yra įgyvendinamas uždavinys:

070301 Uždavinys. Dalyvauti parodose (kurorto turistinių išteklių pristatymas).

Birštono turizmo informacijos centras vykdo nuoseklią, suplanuotą komunikacinę veiklą viešinant Birštono kurortą, užtikrina nuolatinį informacinį srautą žiniasklaidoje ir kt. kanaluose. Dėl šios veiklos Birštonas yra gerai žinomas Lietuvoje, sukurtas kokybiško kurorto įvaizdis šeimoms. Reguliariai platinami profesionalūs pranešimai spaudai, veikia Birštono žurnalistų klubas, publikuojami straipsniai apie Birštoną leidiniuose lietuvių ir užsienio kalbomis, duodami interviu televizijoje, radijuje, kuriamas vieningas įvaizdis visuose socialiniuose tinkluose, numatyta kurortą pristatyti Lietuvos ir užsienio parodose Lenkijoje, Vokietijoje, Izraelyje ir Latvijoje, verslo renginiuose, reprezentuojamas Lietuvos ir užsienio žiniasklaidos atstovams iš Latvijos, Vokietijos, Lenkijos ir Izraelio. Kurorto turistiniai ištekliai pristatomi Lietuvos ir prioritetinių šalių nuomonės formuotojams, kelionių tinklaraščių autoriams (blogeriams). Įvykus konfliktui Izraelyje – veikloje numatoma ieškoti naujų tikslinių užsienio rinkų.
Siekiant būti šiuolaikišku ir inovatyviu kurortu, taikomos naujausios komunikacijos technologijos - socialinio tinklo Birštono turizmo informacijos centro Lietuvos auditorijai naudojami komunikacijos kanalai:
• Birštono turizmo informacijos centro profilis Facebook platformoje turi daugiau nei 15000 sekėjų 
(https://www.facebook.com/visitbirstonas );
• Birštono kurorto profilis Facebook platformoje turi daugiau nei 34000 sekėjų
(https://www.facebook.com/birstonokurortas); 
• Birštono / Nemuno kilpų apžvalgos bokšto profilis Facebook platformoje turi daugiau nei 7700 sekėjų (https://www.facebook.com/birstono.bokstas); 
[bookmark: _Hlk61611717]• Birštono kurorto profilis Instagram platformoje turi daugiau nei 2400 sekėjų ir kt.

Šiam uždaviniui įgyvendinti taikomos šios priemonės: 

07030118 - Dalyvavimas Lietuvos parodose.
2024 m. planuojama dalyvauti parodose – tarptautinėje turizmo parodoje „Adventur 2024“, Vilniaus knygų mugėje, ir kt. 

	Priemonės rodikliai
	Mato vnt.
	2024-ujų
	2025-ujų
	2026-ujų

	Parodų Lietuvoje skaičius 
	sk.
	2
	2
	3



Už priemonės įgyvendinimą atsakingas Birštono turizmo informacijos centras.

07030119 - Dalyvavimas užsienio parodose. 
Planuojama dalyvauti tarptautinėse parodose šiose šalyse: Latvijoje, Izraelyje, Lenkijoje ir Suomijoje.

	Priemonės rodikliai
	Mato vnt.
	2024-ujų
	2025-ujų
	2026-ujų

	Užsienio parodų skaičius 
	sk.
	5
	6
	6



Už priemonės įgyvendinimą atsakingas Birštono turizmo informacijos centras.

07030120 - Dalyvavimas verslo misijose.
Planuojame dalyvauti verslo misijose tiek Lietuvoje, tiek užsienyje. 

	Priemonės rodikliai
	Mato vnt.
	2024-ujų
	2025-ujų
	2026-ujų

	Info turų skaičius 
	sk.
	11
	11
	12



Už priemonės įgyvendinimą atsakingas Birštono turizmo informacijos centras.

	Įgyvendinus šią programą bus užtikrinta turizmo išteklių sklaida Birštone, formuojamas teigiamas kurorto įvaizdis Lietuvoje bei užsienyje. Įgyvendinant numatytas rinkodaros priemones kurortą turėtų aplankyti didesnis Lietuvos bei užsienio turistų skaičius, turėtų augti turizmo paslaugų pasiūla, jų įvairovė. Palankios sąlygos smulkiam ir vidutiniam verslui turėtų paskatinti verslo subjektų skaičiaus augimą, padidinti teikiamų paslaugų spektrą, gerinti teikiamas paslaugas. 

	Galimi programos vykdymo ir finansavimo variantai:
Savivaldybės biudžeto lėšos, Birštono kurortinės rinkliavos lėšos ir kt.

	Susiję įstatymai ar kiti svarbūs teisės aktai:
Lietuvos Respublikos vietos savivaldos įstatymas, Lietuvos Respublikos biudžetinės sandaros įstatymas, Lietuvos Respublikos turizmo įstatymas, Lietuvos Respublikos smulkaus ir vidutinio verslo įstatymas, Valstybės pažangos strategija „Lietuva 2030“ ir kt. 

	Veiksmai, numatyti Birštono savivaldybės strateginiame plėtros plane iki 2030 m.: 
II PRIORITETAS. DARNAUS KURORTO IR SVEIKATINIMO TURIZMO PASLAUGŲ VYSTYMAS IR KONKURENCINGUMO AUGIMAS
2.2. Tikslas. Stiprinti kurorto įvaizdį bei puoselėti tradicijas, stiprinti vietos identitetą.
2.2.1. Uždavinys. Vystyti vietos unikalumą ir kultūrą, plėtojant partnerystės projektus.
2.2.1.3. Priemonė. Kurorto kultūros ir įvaizdžio sklaidos koordinavimo sistemos plėtra ir renginių apjungimo į tikslinius renginių ciklus skatinimas.
2.2.3. Uždavinys. Saugoti Birštono savivaldybės išskirtinės visuotinės vertės elementus, dalyvaujant vietos bendruomenei, saugant materialų ir nematerialų paveldą.
2.2.3.2. Priemonė. Etninės kultūros ir istorinio paveldo bei tradicijų išsaugojimas ir kultūrinės edukacijos paslaugų plėtra.
2.2.4. Uždavinys. Vystyti išskirtinį Birštono kurorto įvaizdį.
2.2.4.1. Priemonė. Birštono kurorto pristatymas tarptautiniuose, regioniniuose ir nacionaliniuose turizmo renginiuose ir parodose.
2.2.4.2. Priemonė. Efektyvių rinkodaros priemonių, kuriomis siekiama išryškinti Birštono kurorto išskirtinumą, kūrimas ir įgyvendinimas.
2.2.4.3. Priemonė. Efektyvios turizmo informacijos centro veiklos organizavimas.
2.2.4.4. Priemonė. Birštono turizmo informacijos centro paslaugų plėtra.
2.3. Tikslas. Kurti investicijoms patrauklią aplinką.
2.3.1. Uždavinys. Vystyti vietiniam verslui palankią investicinę aplinką.
2.3.1.1. Priemonė. Efektyvios vietinio smulkaus ir vidutinio verslo rėmimo sistemos plėtra ir realizavimas.

	
Pridedama: 7 PRIEDAS. Birštono savivaldybės 2024-2026 metų strateginio veiklos plano tikslų, uždavinių, priemonių, priemonių išlaidų suvestinė.
_________________

	

	



